Tragopogon pratensis

Ël barbaboch: Tragopogon pratensis 

 Descrission 
Erba che a chërs an sle rive al temp ëd la prima.

A peul smijé a n'ajèt o a l'erba siola.

La fior a l'é na mapa tipo sofion.

Chuìja tënnra as peul mangesse, fin an salada. As mangia ëdcò la rèis, na vira che a sia bujìa, comodà con butir e formagg.

 Ambient 
A chërs soens arlongh aj senté e ant ij camp nen tròp dru.

As treuva dal livel dël mar fin-a a 2.100 méter. A fioriss da avril a stèmber.

 Manere ëd dì 
As dis ëdcò barbaboch un che a sia considrà "nen dij pì furb".

 Arferiment bibliogràfich për chi a veul fé dj'arserche pì ancreuse 
Tragopogon pratensis (L.) Celak

Categorìa:Botànica
Categorìa:Erbe an cusin-a
Categorìa:Piemontèis gergal
Categorìa:Tragopogon